Seta

Ta atros usos d'o termin se veiga Seta (desambigación)
Una seta, fonga, fongueta, camparol u peperón ye como se conoixe a o cuerpo fructifero de bellas especies de fongos. Solen creixer en puestos pocins, debaixo d'os árbols pero tamién en belaltros puestos a on que no i haiga guaire luz y a humedat siga considerable. Bellas especies d'ixes fongos os fan comestibles, altras son verenosas, y encara prou bi n'ha que pueden causar efectos psicoactivos.

Anque no son cautivatas en garra huerta, as setas se clasifican a dintro d'as hortalizas dende lo punto d'enviesta d'o suyo uso nutricional. En son eixemplos comestibles o robellón (Lactarius deliciosus), o sampinyón (Agaricus spp.), o muixardón (Calocybe gambosa), as muixardinas (Marasmius spp.) u cualques especies de cocomas (chenero Lepiota).

As diferents denominacions ta istes cuerpos fructiferos tienen oríchens diferents, y se sienten a sobén en comarcas u redoladas que no coinciden. O termin «bulet» (d'o latín boletus) pareix que ye una denominación conoixida en Cinco Villas, en l'extremo occidental d'Aragón. A parola «camparol» puede dimanar d'o pareixiu d'entre a corona y os chambreros de palla que enantes s'emplegaba ta as fayenas de campo (camparol, en aragonés, ye a persona que treballa en o campo), y «potrecón», que se diz en Sobrarbe, pareix que fa clara referencia a la putrefacción, que en en materials como a madera bellas vegadas s'acompania con l'aparición d'istes organismos.

Se veiga tamién
 Hortaliza.
 Fruita.
 Nutrición.
 Fongo.

Referencias

*